石門站附近開通頭10年，當時只有少量商業大廈同埋工業區，附近亦住宅較少，因此人流唔多，係屯馬綫全綫人流最少嘅車站。直至附近嘅公屋碩門邨喺2009年入夥後，加上香港浸會大學國際學院同中小學啟用後，客量先有改善。到2016年，車站旁邊京瑞廣場一、二期相繼落成，之後有大量餐廳、商舖同補習社陸續進駐，而入境處喺京瑞廣場亦開設沙田智慧身份證換領中心，帶動呢處一帶人流上升。[1]同埋碩門邨二期喺2019年入夥後，車站人流更顯著上升。